ऑपरेटिंग सिस्टम, प्रोग्राम्स और एप्स को समय-समय पर अपडेट करते रहना भी कंप्यूटर की स्पीड को बढ़ाने में अहम भूमिका अदा करता है। अपडेट्स की जाँच करने के लिए:  स्क्रीन के दाँये तरफ से स्वाइप करते हुए बीच में आयें और फिर “Settings” को चुनें। “Change PC settings” क्लिक करें और “Update and recovery” चुनें। “Check now” को चुनें। विंडोज के द्वारा उपलब्ध अपडेट्स की जाँच शुरू हो जाएगी। “Install Updates” क्लिक करें, शर्तों को स्वीकार करें और फिर “Finish” क्लिक करें। आप जब भी कंप्यूटर को स्टार्ट करते हैं, तो इसके साथ ही कुछ प्रोग्राम्स और एप्लीकेशन ऑटोमेटिकली लॉन्च हो जाते हैं। आपका लैपटॉप यदि एकसाथ बहुत सारे प्रोग्राम्स और एप्स को लॉन्च करता है, तो ये बूट होने में ज्यादा समय लेगा। आप इस तरह के प्रोग्राम और एप्स, जो ऑटोमेटिकली खुल जाते हैं, उन्हें बंद करके आपके कंप्यूटर की स्टार्टअप प्रोसेस में सुधार कर सकते हैं।  “Start” क्लिक करें और फिर “Task Manager” चुनें।  “Startup” टैब खोलें। आप जिस प्रोग्राम को डिसेबल करना चाहते हैं, उसे चुनें। “Disable” क्लिक करें। जब भी आपके लैपटॉप पर बैकग्राउंड में बहुत सारे प्रोग्राम चल रहे होते हैं, तो इससे आपके लैपटॉप के द्वारा एक छोटे से टास्क तक को करने की क्षमता कम हो जाती है। टास्क मेनेजर (Task Manager) के जरिये इस तरह प्रोग्राम को बंद करके, आप आपके कंप्यूटर की स्पीड को बढ़ा सकते हैं।  डेस्कटॉप टास्कबार पर राईट-क्लिक करें और फिर पॉप-अप मेन्यू से “Task Manager” चुनें। रिजल्ट को देख सकने के लिए “Processes” टैब क्लिक करें। ऐसी टास्क चुनें, जो आपके कंप्यूटर के रिसोर्सेज को बहुत ज्यादा इस्तेमाल कर रही हैं (ये हाईलाईट होंगी), और ऐसी टास्क जो बैकग्राउंड में चल रही हैं (“Background Processes” के अंतर्गत मिलेंगी) को चुनें। केवल ऐसे ही प्रोग्राम्स को चुनें, जिनके बारे में आपको जानकारी हो। “End Task” क्लिक करें। जैसे कि आप फाइल्स का इस्तेमाल करते हैं और इन्हें यहाँ से वहाँ लेकर जाते हैं, तो आपकी हार्ड-ड्राइव में स्टोर फाइल्स, समय के साथ फ्रेगमेंटेड (टूट) जाती हैं—सारी फाइल्स के कंपोनेंट को एक-साथ स्टोर करने की बजाय, इन फाइल्स के भाग, एक गैर-निरंतर (non-contiguous) क्लस्टर पर स्टोर होते हैं। आप जब किसी फ्रेगमेंटेड फाइल को खोलते हैं, तो ड्राइव के द्वारा फाइल के सारे भाग की खोज शुरू हो जाती है, जो भी आपके कंप्यूटर की स्पीड को कम करते हैं। आपकी हार्ड-ड्राइव एक निर्धारित समय पर ऑटोमेटिकली डी-फ्रेगमेंट हो जाती है। हालाँकि आप आपकी हार्ड ड्राइव को मैन्युअली भी डी-फ्रेगमेंट कर सकते हैं।  स्टार्ट (Start) बटन  क्लिक करें और फिर सर्च बॉक्स में “Defragment” लिखें। रिजल्ट में से “Disk Defragmenter” चुनें। एक ड्राइव चुनें और फिर “Analyze disk” क्लिक करें। “Defragment disk” क्लिक करें। विंडोज डिस्क क्लीनर (Windows’ Disk Cleaner) टूल, यूजर्स को उनकी डिस्क में मौजूद ऐसे एप्स, फाइल्स और प्रोग्राम को पाने में और डिलीट करने में मदद करता है, जो ज्यादा इस्तेमाल के नहीं हैं। इस तरह की फाइल्स को डिलीट करने से मेमोरी तो खाली होती ही है, साथ ही आपके कंप्यूटर की स्पीड भी बढ़ जाती है।  स्क्रीन के दाँये तरफ से स्वाइप करते हुए, स्क्रीन के बीच में आ जाएँ और फिर “Settings” चुनें। “Control Panel” क्लिक करें और फिर “Administrative Tools” चुनें। “Disk Cleanup” पर डबल-क्लिक करें और फिर आप जिस ड्राइव को साफ करना चाहते हैं, उसे चुनें और फिर “Ok” क्लिक करें। अब आपके द्वारा डिलीट करने वाली फाइल्स के सामने मौजूद फाइल्स के प्रकार के सामने मौजूद बॉक्स को चेक करें और फिर “Ok” क्लिक करें। “Delete Files” को चुनें। विंडोज 8 पर काफी सारे एनीमेशन मौजूद होते हैं और ये बाय-डिफ़ॉल्ट चालू भी रहते हैं। इस तरह के एनीमेशन को डिसेबल करके भी आप आपके लैपटॉप की स्पीड को बढ़ा सकते हैं।  स्टार्ट बटन क्लिक करें और सर्च बार में “Control Panel” लिखें। ↵ Enter दबाएँ। “Apps” चुनें और फिर “Ease of Access” क्लिक करें, इसके बाद “Ease of Access Center” क्लिक करें। “Make the computer easier to see” चुनें। “Turn off all unnecessary animations” के सामने मौजूद बॉक्स को चेक करें और फिर “Apply” क्लिक करें।
ابحث عن التحديثات. قم بالحد من عدد البرامج التي تعمل مع بدء التشغيل. أنهِ عمليات الخلفية التي لا حاجة لها. ألغِ تقسيم القرص الصلب. نظّف الأقراص الصلبة. عطّل التأثيرات الرسومية.